T L A Č O V Á S P R Á V A

**Koncert pre Ukrajinu podporí aj David Koller, vystúpi na ňom aj s kapelou**

**Svätý Jur, 7. marca 2025 - Jedna z najvýraznejších osobností českej hudobnej scény David Koller zaspieva na Koncerte pre Ukrajinu. Spolu s kapelou doplní program koncertu, na ktorom vystúpia aj Para, Slobodná Európa, RozpoR, ukrajinská speváčka Mila Medvedovska s Katkou Koščovou a klaviristom Danielom Špinerom, Peter Lipa aj Spevácky zbor Lúčnica. Koncert pre Ukrajinu bude v nedeľu 16. marca o 19.00 hod. na Hlavnom námestí v Bratislave a vstup na podujatie je voľný.**

David Koller sa v Bratislave predstaví druhýkrát v priebehu desiatich dní. Po včerajšom skvelom vystúpení v NTC aréne príde podporiť Koncert pre Ukrajinu, kde spolu s kapelou odohrá niekoľko pesničiek. Rovnako ako aj ostatní interpreti a interpretky vystúpi bez nároku na honorár.

Pre tých, ktorí sa na Koncerte pre Ukrajinu na Hlavnom námestí v Bratislave nemôžu zúčastniť, pripravujú organizátori akcie priamy prenos, ktorý bude možné sledovať na facebookovej stránke festivalu Pohoda a BKIS.

Koncert pre Ukrajinu organizuje festival Pohoda každoročne od začiatku plnoformátovej vojny v roku 2022. Podujatím chce spolu so širokou verejnosťou vyjadriť solidaritu a spolupatričnosť s našimi východnými susedmi a susedkami.

Záštitu nad podujatím prevzal primátor mesta Bratislavy Matúš Vallo.

Organizátori: Pohoda festival, Bratislavské kultúrne a informačné stredisko

Podujatie podporili: Zastúpenie Európskej komisie na Slovensku a Nadácia Eset.

Mediálni partneri: Rádio\_FM, Startitup a Aktuality.sk.

FB event Koncert pre Ukrajinu 2025: <https://fb.me/e/7dIGTG8xG>

Presskit (v prípade použitia fotiek prosíme o zverejnenie mena fotografa):

<https://drive.google.com/drive/folders/14QpHpv399VFwsNOef5nZYxl_5WMh9DM7?usp=sharing>

David Koller - Chci zas v tobě spát: <https://www.youtube.com/watch?v=vr4x3BgfbOU>

David Koller - Gypsy Love: <https://www.youtube.com/watch?v=RpFvUse3hNY>

**Kontakt pre médiá**:

Lukáš Grešš, PR & Media Director

Mob: +421 915 778 020

[lukas@pohodafestival.sk](mailto:lukas@pohodafestival.sk)

[www.pohodafestival.sk](http://www.pohodafestival.sk)